TELŠIŲ RAJONO SAVIVALDYBĖS

TARYBA

SPRENDIMAS

DĖL DAUGIABUČIŲ NAMŲ ŠILDYMO IR KARŠTO VANDENS SISTEMŲ PRIEŽIŪROS MAKSIMALAUS TARIFO NUSTATYMO

2014 m. lapkričio 27 d. Nr. T1-373

Telšiai

Vadovaudamasi Lietuvos Respublikos šilumos ūkio įstatymo 32 straipsnio 5 dalies 4 punktu, Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodikos, patvirtintos Valstybinės kainų ir energetikos kontrolės komisijos 2003 m. rugpjūčio 7 d. nutarimu Nr. O3-54 „Dėl daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodikos“, 13 punktu, Telšių rajono savivaldybės taryba n u s p r e n d ž i a:

1. Nustatyti daugiabučių namų šildymo ir karšto vandens sistemų priežiūros maksimalius tarifus pastato šildymo ir karšto vandens sistemos prižiūrėtojo atliekamiems priežiūros darbams:

1.1.automatizuoto šilumos punkto (be karšto vandens ruošimo įrenginio) – 0,014 Eur / kv.m per mėnesį be PVM;

1.2. automatizuoto šilumos punkto su karšto vandens ruošimo įrenginiu – 0,022 Eur / kv.m per mėnesį be PVM;

1.3. pastato vidaus šildymo ir karšto vandens sistemų – 0,022 Eur / kv.m per mėnesį be PVM;

1.4. pastato vidaus šildymo sistemų – 0,014 Eur / kv.m per mėnesį be PVM.“

2.Pripažinti netekusiu galios Telšių rajono savivaldybės tarybos 2004 m. gegužės 28 d. sprendimą Nr. 212 „Dėl daugiabučių namų šildymo ir karšto vandens sistemų priežiūros maksimalaus tarifo nustatymo“ su visais papildymais ir pakeitimais.

3. Nustatyti, kad šis sprendimas įsigalioja 2015 m. sausio 1 d.

Savivaldybės meras	Vytautas Kleiva